***Marbles*** er det 13. studioalbumet til det britiske progressiv rock-bandet Marillion. Albumet ble utgitt i mai 2004, og ble spilt inn i Marillions eget studio The Racket Club i Aylesbury.

Det ble utgitt to singler fra albumet. «You're Gone» nådde 7.-plass på den britiske singlelista, den beste plasseringen siden sangen «Incommunicado» i 1987. «Don't Hurt Yourself» nådde 16.-plass. Begge singlene ble utgitt i flere versjoner. Albumet *Marbles* nådde imidlertid ikke inn på Top 40 på den britiske albumlista.

*Marbles* ble utgitt både som 1CD-versjon og 2CD-versjon. 1CD-versjonen var den eneste som ble solgt i vanlige butikker, mens 2CD-versjonen ble solgt fra Marillions egen nettside. Gruppa reklamerte også for 2CD-versjonen på de enkle versjonene som ble solgt i CD-butikkene, og dette ga gruppa en del uvilje blant butikkeierne, som fryktet at platekjøperne ville kjøpe plata direkte fra Marillion, i stedet for den enkle versjonen i platebutikkene.

I likhet med Marillions to foregående album kunne *Marbles* forhåndsbestilles fra gruppas nettside lenge før albumet ble utgitt. Dette ga gruppa forutsigbare inntekter, men førte også til et lavere salg etter at albumet kom i salg i vanlige platebutikker. Albumet ble også utgitt i en spesiell 2CD-versjon der alle som forhåndsbestilte albumet innen en viss frist fikk navnet sitt trykket i plateomslaget. Denne versjonen (med over 18 000 navn) ble gitt til alle som forhåndsbestilte albumet (også de som ikke fikk navnet i plateomslaget), og er pr. dags dato (november 2007) fremdeles til salgs på Marillions nettside.

Sangen «Ocean Cloud» er inspirert av og dedisert til havroeren Don Allum, som rodde tre ganger over Atlanterhavet, og som nesten omkom da et uvær rammet ham like før han nådde land på den siste turen. Med en lengde på 17 minutter og 58 sekunder er sangen den lengste Marillion noen gang har spilt inn.

All musikk på albumet er skrevet av gruppa i fellesskap: Steve Hogarth, Mark Kelly, Ian Mosley, Steve Rothery og Pete Trewavas. Tekstene er skrevet av Steve Hogarth.

Sporliste
---------

### 1CD-utgaven

1. «The Invisible Man» (13.37)
2. «Marbles I» (1.42)
3. «You're Gone» (6.25)
4. «Angelina» (7.42)
5. «Marbles II» (2.02)
6. «Don't Hurt Yourself» (5.48)
7. «Fantastic Place» (6.12)
8. «Marbles III» (1.51)
9. «Drilling Holes» (5.11)
10. «Marbles IV» (1.26)
11. «Neverland» (12.10)

Den europeiske utgivelsen av denne versjonen hadde «You're Gone» (single mix) som bonusspor. Den amerikanske utgaven hadde videoen til «Don't Hurt Yourself» som bonusspor.

### 2CD-utgaven

#### CD 1

1. «The Invisible Man» (13.37)
2. «Marbles I» (1.42)
3. «Genie» (4.54)
4. «Fantastic Place» (6.12)
5. «The Only Unforgivable Thing» (7.13)
6. «Marbles II» (2.02)
7. «Ocean Cloud» (17.58)

#### CD 2

1. «Marbles III» (1.51)
2. «The Damage» (4.35)
3. «Don't Hurt Yourself» (5.48)
4. «You're Gone» (6.25)
5. «Angelina» (7.42)
6. «Drilling Holes» (5.11)
7. «Marbles IV» (1.26)
8. «Neverland» (12.10)

Personell
---------

* Steve Hogarth – vokal
* Steve Rothery – gitarer
* Mark Kelly – keyboard
* Pete Trewavas – bass
* Ian Mosley – trommer

Referanser
----------

1. 1 2  everyhit.com

Eksterne lenker
---------------

* (en) *Marbles* på Discogs Rediger på Wikidata

* (en) *Marbles* på MusicBrainz Rediger på Wikidata
* Informasjon om Marbles på Marillions nettside Arkivert 7. november 2006 hos Wayback Machine.
* Sangtekster på Marillions nettside
* Ocean Rowing Society: Don Allums dagbok fra den siste atlanterhavskryssingen

  


| * v
* d
* r
Marillion |
| --- |
| Medlemmer | 

|  |  |
| --- | --- |
| Nåværende | Steve Hogarth **·** Mark Kelly **·** Ian Mosley **·** Steve Rothery **·** Pete Trewavas |
| Tidligere | Fish **·** Mick Pointer **·** Diz Minitt **·** Brian Jelliman **·** Doug Irvine **·** John Helmer1 |

 |
| Album | *Script for a Jester’s Tear* **·** *Fugazi* **·** *Misplaced Childhood* **·** *Clutching at Straws* **·** *Seasons End* **·** *Holidays in Eden* **·** *Brave* **·** *Afraid of Sunlight* **·** *This Strange Engine* **·** *Radiation* **·** *marillion.com* **·** *Anoraknophobia* **·** *Marbles* **·** *Somewhere Else* **·** *Happiness Is the Road Vol. 1* **·** *Happiness Is the Road Vol. 2*
 **·** *Less Is More* **·** *Sounds That Can't Be Made* **·** *Fuck Everyone and Run (F E A R)* **·** *With Friends from the Orchestra* |
| Sideprosjekter | How We Live **·** The Europeans **·** The Wishing Tree **·** Iris **·** Kino **·** Transatlantic |
| 1 Tekstforfatter |

|  |  |
| --- | --- |
| Oppslagsverk/autoritetsdata | MusicBrainz
 |